da da da da fr de uk da da da da da da da en da sv sv da en da sv da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da en da da da da da sv da da da da it sv da da da sv de de ru sv da fr da da da da fr da da da fr da da da da da sv en en en da da it da id da da en da da da da da da da en da da da da da da da sv da da da en eu da da en fr en sv da da da da da da da da da da nb en fr en de en en sv da en nl pl en en sv en en da da de en nl en nl de nl cy et de nds en nb de nb da en fr sv sv da id it nb sv en nb en da de it de en da da nb da en de da da da da da da da da da da da da da da da da da da da de da da da da da da da da da nn da da da da da da da da da da da da da da da da da da da da da da da da da da da da da de da da da da da da da da da da da da da da da da da da da da da da da uk da pt en eo en it dsb es da da da da da da da da da de da da da da fr da da da da da da fr de uk da da da
Spørgsmål om valg til repræsentantskabet i Velliv Foreningen | Velliv Foreningen
Hvorfor er der valg til repræsentantskabet?
Fordi vi er en medlemsbaseret forening. Medlemsdemokratiet er fundamentet for vores virke, og det er ca. 340.000 medlemmers engagement, der sikrer en bred forankring af vores virksomhed.
Medlemmerne vælges ind i vores repræsentantskab – foreningens øverste myndighed – hvor de varetager en række centrale opgaver.
- vælger Velliv Foreningens (tidligere kaldet Foreningen Norliv) bestyrelse
- vælger Vellivs (tidligere kaldet Nordea Liv & Pension) bestyrelse
- beslutter den overordnede strategi for Velliv Foreningen
- godkender Velliv Foreningens regnskab
- træffer beslutning om evt. vedtægtsændringer.
Hvornår og hvor ofte er der valg?
Foreningen er opdelt i fem regioner – med samme geografi som Indenrigsministeriets regioner - og afholder valg hvert andet år.
Valget foregår på skift mellem de to landsdele Østdanmark (regionerne Hovedstaden og Sjælland) og Vestdanmark (regionerne Syddanmark, Midtjylland og Nordjylland). Det betyder, at der er valg i din region hvert fjerde år.
Det næste repræsentantskabsvalg afholdes i regionerne Hovedstaden og Sjælland i 2020. Medlemmerne i regionerne Syddanmark, Midtjylland og Nordjylland skal stemme i 2022.
Hvem kan stemme ved valget?
Alle medlemmer af Velliv Foreningen (tidligere kaldet Foreningen Norliv) kan stemme til valget i den region, hvor de bor. Som forsikringskunde i Velliv (tidligere kaldet Nordea Liv og Pension) er du automatisk medlem af Velliv Foreningen. Medlemmer, der er bosat udenfor Danmark, hører valgmæssigt til i Region Hovedstaden.
Hvordan stemmer jeg til valget?
Hvis du er medlem af Velliv Foreningen (tidligere kaldet foreningen Norliv), modtager du op til valget oplysninger om valget. Her kan du læse mere om, hvordan du stemmer. Du kan afgive din stemme på tre måder:
- Du kan stemme via et link dit valgbrev, hvis du har modtaget det i e-Boks
- Du kan stemme digitalt på vores hjemmeside med en valgkode, hvis du har modtaget dit valgbrev med posten
- Du kan benytte en stemmeseddel, der er vedlagt, hvis du har modtaget dit valgbrev med posten.
Deloitte Statsautoriseret Revisionspartnerselskab overvåger optællingen.
Hvem kan jeg stemme på?
I valgperioden kan du stemme på de opstillede kandidater fra din region til repræsentantskabet. Inden afstemningen starter, laver foreningen en oversigt over de opstillede kandidater.
Hvordan informerer Velliv Foreningen om valget?
Vi henvender os direkte til alle vores stemmeberettigede medlemmer, som modtager en stemmeseddel med posten eller via e-boks.
Information om repræsentantskabsvalget og kandidaterne finder du i perioden op til valgafstemningerne her på hjemmesiden.
Hvor mange repræsentanter er der?
Der er 50 repræsentanter på landsplan, som er fordelt efter regionernes størrelse. Fra og med valg i 2020 i Region Hovedstaden og Region Sjælland vil pladserne være fordelt således:
Region Hovedstaden: 17 repræsentanter
Region Sjælland: 7 repræsentanter
Region Syddanmark: 10 repræsentanter
Region Midtjylland: 12 repræsentanter
Region Nordjylland: 4 repræsentanter
Hvor mange pladser, der er på valg i hver region beregnes på baggrund af medlemsfordelingen den 1. november i året før valgåret.
Hvad får repræsentanterne i honorar?
Hvert medlem af repræsentantskabet modtager et årligt honorar på 25.000 kr. samt en mødediæt på 7.500 kr. pr. møde.
- Medlemmer af valgbestyrelsen 10.000 kr.
- Bestyrelsesmedlemmer: 125.000 kr.
- Næstformand: 250.000 kr.
- Bestyrelsesformand: 375.000 kr.
Hvem kan stille op til repræsentantskabsvalg i Velliv Foreningen?
For at kunne stille op skal du opfylde et af følgende kriterier:
- Du har været medlem af Velliv Foreningen (foreningen Norliv) siden 1. november i året før valgåret
- Du bor eller har hjemsted i den region, du ønsker at stille op i senest den 10. januar i valgåret
- Du samler mindst 10 stillere, der vil anbefale dig som kandidat til foreningen Norlivs repræsentantskab – hvis du ikke er genopstiller.
Hvis du ønsker at stille op på vegne af et selskab/organisation, der er forsikret i Velliv (tidligere Nordea Liv & Pension), som beskrevet i §4.4 i vedtægterne, skal du enten være direktør eller medlem af bestyrelsen i selskabet/organisationen.
Derudover må du bl.a. ikke:
- være ansat i eller eller i bestyrelsen i en konkurrerende virksomhed, som nærmere beskrevet i foreningens vedtægter § 4.3 (e).
- være ansat i Velliv Foreningen eller Velliv som beskrevet i foreningens vedtægter § 4.3 (d).
Se alle kriterierne i §§ 3.1 og 4.3-4.6 samt fortolkningsbidraget til foreningens vedtægter § 4.3 (e) i vedtægterne.
Hvad er en stiller?
En stiller er et medlem af Velliv Foreningen i den region, du ønsker at stille op i, der anbefaler, at du stiller op til repræsentantskabsvalget. Stilleren skal være medlem i regionen den 1. november i året før valgåret.
En stiller kan kun stille for ét andet medlem og er ikke forpligtet til at stemme på den pågældende. Læs mere om krav til medlemskab i foreningen Norlivs valgregulativ og vedtægter.
Hvad er en valgbestyrelse?
Valgbestyrelsen leder repræsentantskabsvalget i henhold til foreningens vedtægter og valgregulativ.
Valgbestyrelsen består af tre repræsentantskabsmedlemmer, som er valgt af repræsentantskabet. Alle medlemmer af valgbestyrelsen er valgt uden for den region, hvor der er valg.
Hvordan foregår valideringen af kandidater?
Når opstillingsfristen er udløbet, sikrer valgbestyrelsen, at alle krav til kandidater og deres stillere er opfyldt. Herefter orienteres kandidaterne, og listen med kandidater til repræsentantskabsvalget offentliggøres.
Hvad er forskellen på aftalenr., policenr. og forsikringsnr. i forbindelse med valg?
Når du er kunde hos Velliv (tidligere kaldet Nordea Liv & Pension) har du et aftalenummer. Det er det, som er gældende ift. dit medlemskab af Velliv Foreningen (tidligere kaldet foreningen Norliv) – og derfor også når du skal stemme, stille op eller lignende.
Man har tidligere kaldt et aftalenummer for et policenummer eller et forsikringsnummer, men i dag bruges betegnelsen aftalenummer.
Spørgsmål om medlemskab af Velliv Foreningen
Spørgsmål om økonomi, bonus og almennyttige aktiviteter
Spørgsmål om valg til repræsentantskabet i Velliv Foreningen
Nyt om ansøgninger og uddelinger
Har du spørgsmål om foreningens udvikling og arbejde, kan du kontakte os her.
22 60 07 12
Vil du vide mere om din pensionsordning og andre kundeforhold, kan du kontakte Velliv.
70 33 99 99
Støtte til mental sundhed
Har du spørgsmål til vores almennyttige aktiviteter, kan du kontakte os her.
22 60 07 38
Vi bruger cookies til at forbedre brugeroplevelsen og til at indsamle statistik. Vi gemmer ingen personlige data. Læs mere.
Spørgsmål om årets bonus
Spørgsmål om bonus generelt
Spørgsmål om bonus og pension
Spørgsmål om bonus og skat
Spørgsmål om Velliv Foreningen og Velliv
Spørgsmål om bonus og NemKonto
Se de valgte kandidater
Hvad laver en repræsentant?
Tilbage Om Velliv Foreningen
Spørgsmål om medlemskab af Velliv Foreningen
Spørgsmål om økonomi, bonus og almennyttige aktiviteter
Spørgsmål om valg til repræsentantskabet i Velliv Foreningen
Tilbage Repræsentantskab og bestyrelse
Ane Skytte Leth Hendriksen
Anna Marie Balling Høstgaard
Regler for valg og valgbistand
Det kan I søge til
Det støtter vi ikke
Sådan bedømmer vi ansøgningen
Det kan I søge til
Det støtter vi ikke
Sådan bedømmer vi ansøgningen
Det kan I søge til
Det støtter vi ikke
Sådan bedømmer vi ansøgningen
Tilbage Analyse og kampagne
Det kan I søge til
Det støtter vi ikke
Sådan bedømmer vi ansøgningen
Det kan I søge til
Det støtter vi ikke
Sådan bedømmer vi ansøgningen
Det kan I søge til
Det støtter vi ikke
Sådan bedømmer vi ansøgningen
Analyser om mental sundhed
Tilbage Analyser om mental sundhed
Artikler om mental sundhed
Tilbage Artikler om mental sundhed
Tag søvnunderskud alvorligt, hvis du vil undgå, at det går ud over dit helbred
Det første job kan være en mental sundhedsudfordring
Undgå konsekvenserne ved for højt arbejdstempo
Starten på en antistress-bevægelse
Mandag Morgen: Mental sundhed i SMV’er – udfordringer og indsatser
Mandag Morgen: Mental sundhed i SMV’er – panelundersøgelse og interviews
Analyser af deltagerne i Danmarks Mentale Sundhedsdag
Tilbage Sammenligning af værktøjer
Sådan har vi testet
Trivsel og digitale værktøjer
Tilbage Værktøjer og metoder